Centurion-luokka (taistelulaiva)
Alukset suunnitteli laivaston pääsuunnittelijana ollut Sir William White ja niiden oli tarkoitus palvella Kiinan ja Tyynenmeren laivastoasemien lippulaivoina. Alusten aseistus oli aikansa muihin aluksiin nähden keveä samoin kuin panssarointi, mikä mahdollisti vapautuneen uppouman käyttämisen hiilivarastojen kasvattamiseen ja siten alusten toimintasäteen parantamiseen. Alusten toiminta-alueilla ei pidetty todennäköisenä raskaiden pinta-alusten kohtaamista.
Neptunus
Piirrostensa perusteella ensimmäisen tunnetun havainnon Neptunuksesta teki Galileo Galilei 28. joulukuuta 1612 ja uudelleen 27. tammikuuta 1613. Molemmissa tapauksissa Galilei luuli Neptunusta virheellisesti tähdeksi, koska se vaikutti olevan erittäin lähellä Jupiteria konjunktion takia. Tämän takia hänelle ei ole annettu kunniaa Neptunuksen löytämisestä.